cyanic-selkie/wikianc huggingface dataset:
Louis Andriessen
Andriessens musikk kombinerer drivende energi, økonomisk materiale og distinkte klangkarakterer, ofte dominert av blåsere og messing, piano og elektrisk gitar. En kan finne klare referanser til Stravinskij, og Andriessen har utforsket forholdet mellom musikk og emner som politikk, tid, fart, materie og mortalitet i fem verk for stort ensemble. Andriessen er en svært sentral person i Nederlands samtidskunstmiljø.
Emily Sarsfield
Emily Sarsfield (født 30. juni 1983) er en britisk freestylekjører.
Armenia under Vinter-OL 2006
Armenia under Vinter-OL 2006. Fem utøvere, fire menn og én kvinne, fra Armenia deltok i tre øvelser, alpint, kunstløp og langrenn, under Vinter-OL 2006 i Torino i Italia. Armenia, som deltok for fjerde gang i et vinter-OL, vant ikke noen medaljer. Beste plassering var en 20.-plass i kunstløp i parløp.
Linli
Linli (kinesisk: 临澧县; pinyin: Línlǐ Xiàn) er et fylke i byprefekturet Changde i provinsen Hunan i Folkerepublikken Kina. I1999 var folketallet på 438,784 innbyggere.
U20-VM i fotball for kvinner 2006
U20-VM i fotball for kvinner 2006 ble arrangert i Russland i 2006.
Linli
Samferdsel
Kinas riksvei 207 løper gjennom fylket. Denne viktige trafikkåren begynner i Xilinhot i Indre Mongolia nær grensen til Mongolia, løper sørover og ender i Hai'an, en by som ligger i Xuwen fylke sør på Leizhouhalvøya i provinsen Guangdong.
Slaget ved Sekigahara
Bakgrunn
Før slaget hadde Japan blitt samlet til et rike av Toyotomi Hideyoshi, og Oda Nobunaga før ham. Perioden hvor Japan ble styrt av Nobunaga og Hideyoshi (ca. 1568-1600) betegnes som Azuchi-Momoyama-perioden. Etter slaget ved Odawara i 1590 hadde Hideyoshi i stor grad kontrollen over Japan. Riktignok ble Toyotomi-klanen betydelig svekket etter at Hideyoshis invasjon av Korea slo feil.
Etterspill og betydning
Selv om det tok over tre år før Ieyasu hadde bekreftet sin posisjon som leder og daimyō over Tokugawa-klanen, regnes ofte Sekigahara som den uoffisielle begynnelsen på Tokugawa-shogunatet, det siste shogunatet som styrte over Japan, og også som slutten på Azuchi-Momoyama-perioden.
Armenia under Vinter-OL 2002
Armenia under Vinter-OL 2002. Ni utøvere, fem menn og fire kvinner, fra Armenia deltok i fire øvelser, alpint, bobsleigh, kunstløp og langrenn, under Vinter-OL 2002 i Salt Lake City i USA. Armenia, som deltok for tredje gang i et vinter-OL, vant ikke noen medaljer. Beste plassering var en 20.-plass i kunstløp i parløp.
Sognefjord Akvarium
Sognefjord Akvarium er et akvarium etablert i 1982 i Balestrand. Her vises 100 forskjellige arter av fisk og sjødyr som finnes i Sognefjorden i akvarier av ulik størrelse både inne og ute. Vannet i akvariene er ufiltrert sjøvann.
I tilknytning til akvariet er en filmsal som viser livet i Sognefjorden. Det er også en utstilling av treskjæringsarbeider her. Akvariet brukes i vinterhalvåret som et viktig element i leirskoleaktiviteter ved Kringsjå leirskule i Balestrand. Inkludert i billetten er også lån av robåt om man vil prøve fiskelykken i fjorden.
Beijing–Shanghai høyhastighetsjernbane
Beijing-Shanghai høyhastighetsjernbane, også kalt Jinghu PDL (kinesisk: 京沪高速铁路) er en høyhastighetslinje for passasjertrafikk mellom Beijing og Shanghai i Folkerepublikken Kina. Strekningen ble ferdigstilt i 2011, skjønt de siste skinnene ble lagt ved Bengbu allerede den 15. november 2010. Traseen løper for det meste parallelt med Jinghubanen.
Banen ble åpnet for trafikk den 30. juni 2011.
Med en lengde på 1318 km var den verdens lengste høyhastighetsstrekning da den ble satt i drift. I desember 2010 ble det under en prøvekjøring på et sted oppnådd en maksimalfart på 486 km/h. Men maksimalhastigheten ved vanlig drift skal være 380 km/t. Gjennomsnittshastigheten er imidlertid være noe lavere (rundt 300 km/h), og med denne farten og medregnet en stans i Nanjing er korteste reisetid for hele strekningen på 4 timer og 48 minutter.
Den 1. juli 2010 ble den 301 km lange delstrekningen mellom Shanghai og Nanjing åpnet.
Det er meningen at togene mellom Beijing (Beijing sørbanestasjon) og Shanghai (Shanghai Hongqiao jernbanestasjon) skal løpe i fem-minutterstakt, noe som skulle tilsi et passasjertall på inntil 230.000 daglig. Noen tog går nesten non-stop (bare stans i Nanjing), andre stopper på flere eller alle av de 21 stasjonene.
Egil Birkeland
Egil Birkeland (født 27. oktober 1964) er en norsk skuespiller, forfatter, programleder mm.
Som skuespiller deltok Birkeland i NRKs TV-serie Åpen post i rollen som Jarle, en sliten eksnarkoman. Han spilte også slitsom nordlending i badstu i 15-20 tv-reklamer for VG. Av filmroller kan nevnes karakteren «Eddie Vedder» i Arild Østin Ommundsens Eventyrland (2013)''.
I flere sesonger var han, sammen med Bjørnar Pedersen, programleder for Herreavdelingen på NRK P1. Han medvirket også med gjestefigurer, blant annet Jimmy Henriksen fra Korttidsminneforeningen, i Irma 1000. Fra 2009 til 2013 medvirket han jevnlig i Hallo i uken.
I 2000 ga han ut kriminalromanen Hillman Hunter sammen med Bjørnar Pedersen. Samme år gikk TV-serien To trøtte typer, der Birkeland ga stemme til figuren Geir. I 2006 var han igjen Geirs stemme i den norske versjonen av animasjonsfilmen Slipp Jimmy fri.
Snow Crash
Snow Crash er den tredje romanen av Neal Stephenson. Den kom første gang ut i 1992. Originalspråket er engelsk, og den er oversatt til flere språk, også til norsk. Det er en science fictionroman av typen cyberpunk eller postcyberpunk. Den er full av svart humor og satire. Som mange andre av Stephensons bøker, inneholder den referanser til historie, lingvistikk, antropologi, arkeologi, religion, informatikk, politikk, kryptografi og filosofi.
Tittelen på romanen henspiller på uttrykket «snowcrash», som var det man fikk når de første Apple Macintoshene kræsjet og skjermen ble full av «snø».
Bakgrunn
The Metaverse er en virtuell verden som har overtatt for dagens Internett. I the Metaverse finner man brukerstyrte avatarer, i tillegg til systemets egne demoner. Man kan logge inn enten fra sin egen private datamaskin, eller fra en publikumsterminal. Man kan lett se på avataren om man er logget på fra en publikumsterminal eller ikke, fordi avatarer derfra får en dårligere visuell kvalitet. Det er stigmatiserende å måtte logge på fra en publikumsterminal. I the Metaverse får man høy status av å ha en bra avatar som kan gjøre mye, og av det å ha tilgang til steder som the Black Sun, en eksklusiv Metaverseklubb.
Handlingsgang
I begynnelsen av romanen oppdager hovedpersonen Hiro Protagonist at det har kommet et nytt rusmiddel, kalt for «Snow Crash». Dette rusmiddelet blir tilbudt på den flott metaversenattklubb the Black Sun. Hiros venn og hackerkollega blir offer for rusmiddelets virkninger, som er helt unike i og med det at den har effekt både innenfor den virtuelle verdenen og i virkeligheten. Hiro må bruke sine ferdigheter innen hacking og sverdslåssing for å løse mysteriet om Snow Crash.
Kevin McNally
Kevin McNally (født 27. april 1956 i Bristol, England) er en engelsk skuespiller, best kjent for rollen sin som Joshamee Gibbs i Pirates of the Caribbean-filmene. Han hadde også en liten rollen i filmversjonen av Andrew Lloyd Webbers musikal The Phantom of the Opera.
Fjernsyn
Han har også dukket opp i TV-produksjoner som Z-Cars, Survivors, The Duchess of Duke Street, The Bill, Casualty, The New Statesman, Murder Most Horrid og Midsomer Murders og Das Boot.
Jennifer Ellison
Jennifer Lesley Ellison (født 30. mai 1983 i Liverpool i England ) er en britisk skuespillerinne, modell, fjernsynspersonlighet, danser og vokalist. Hun er kjent for å ha spilt Emily Shadwick i såpeoperaen Brookside, og Meg Giry i filmversjonen av Andrew Lloyd Webbers musikal The Phantom of the Opera.
Hun deltok i 2012 på det amerikanske realityprogrammet Dancing on Ice.
Epitrokoide
En epitrokoide er en trokoide hvor den bevegelige sirkelen ruller utenpå en annen, stasjonær sirkel. Hvis denne har radius R og den rullende sirkelen har radius r, er kurven gitt ved den komplekse koordinaten
hvor vinkelen 0 < θ ≤ 2π  og lengden s angir avstanden fra senter i den bevegelige sirkelen til punktet som beskriver kurven.
Spesielle epitrokoider er Pascals snegle der R = r og episykloide når s = r.
Den rullende sirkelen ble i gresk astronomi omtalt som en episykel og benyttet til å forklare planetenes bevegelse i det geosentriske verdensbildet. Hvis man antar at planetene beveger seg langs sirkler i samme plan om Solen, vil hver av planetene observert fra Jorden følge en epitrokoide.
Forbrenningskammeret til en Wankelmotor er utformet som en epitrokoide.
Matematisk beskrivelse
En rotasjon av et punkt z'  i det komplekse planet, vil føre punktet over til et punkt med den komplekse koordinaten der θ er rotasjonsvinkelen. Det tilsvarer bruk av fasevektorer for periodiske bevegelser. Hvis man nå betrakter senteret til en sirkel med radius r som ruller utenpå en sirkel med radius R med senter i origo, har dette avstanden R + r  til origo. Et punkt med avstand s fra senteret vil da ha en koordinat z'  = R + r - seiα  hvor vinkelen α angir hvor mye dette punktet har rotert i et koordinatsystem som følger med den rullende sirkelen. Her er antatt at punktet tidligere har ligget på forbindelseslinjen mellom det bevegelige senteret og origo. Har senteret beveget seg en vinkel θ, vil man da ha sammenhengen αr = θR da rullingen antas å skje uten at glidning.
I det stasjonære koordinatsystemet hvor senteret for den rullende sirkelen beveger seg, vil det beskrivende punktet ha koordinaten eller
Da z = x + iy kombinert med Eulers formel, kan de reelle koordinatene (x,y) til punktet på epitrokoiden finnes og blir
Samme formler kan utledes ved geometriske betraktninger som benyttes til å finne de tilsvarende ligningene for en episykloide. I det spesielle tilfellet er som tilsvarer at det beskrivende punktet ligger på periferien til den rullende sirkelen.
Episykler
I det moderne verdensbildet der Jorden beveger seg om Solen sammen med de andre planetene, kan man med en viss nøyaktighet anta at de går i sirkler og i samme plan. Ved å bruke kompleks notasjon er da posisjonen til Jorden med Solen i origo gitt som der r0 er radius til banen og vinkelhastigheten ω0 = 2π /T0 når omløpstiden i denne banen er T0. På samme måte er den komplekse koordinaten for en planet når man regner tiden fra et tidspunkt at den var på samme linje gjennom Solen og Jorden. Avstanden mellom dem er da r1 - r0.
På et senere tidspunkt når planeten observeres fra den bevegelig Jorden, vil dens posisjon være gitt ved den relative koordinaten
Dette uttrykket beskriver en epitrokoide som er generert av to sirkler med radier R og r  hvis relative størrelse kan beregnes fra forholdet ω1/ω0. Den absolutte størrelsen er da bestemt fra R + r = r1, mens lengden s kan identifiseres med r0. Avhengig av de numeriske verdiene til disse størrelsene, kan dette forklare at planeten synes å ha en tilsynelatende retrograd bevegelse ved bestemte tidspunkt. For en ytre planet som Jupiter ville man i gresk astronomi forklare denne bevegelsen ved at planeten beveget på en episykel med radius r0 samtidig med at senteret til denne sirkelen beveget seg i samme retning langs en sirkulær deferent med radius r1. Fra de observerte omløpstidene og lengden til den retrograde bevegelsen kunne Ptolemaios ha beregnet forholdet mellom radiene r1/r0 med god nøyaktighet for de forskjellige planetene. Han ville da ha visst deres avstand fra Solen uttrykt ved Jordens avstand til samme, heliosentriske referansepunkt.
IPhone
iPhone er en smarttelefon med multimedia-funksjonalitet. Den designes og markedsføres av Apple i California og produseres i Kina. Telefonen ble første gang presentert av daværende administrerende direktør i Apple, Steve Jobs, under Macworld Conference & Expo 9. januar 2007, og den ble lansert 29. juni 2007 i USA. Den ble lansert i Norge 11. juli 2008 av Telia. I februar 2009 ble det klart at også Telenor kunne tilby iPhone til sine kunder.
iPhone kjennetegnes ved den store berøringsfølsomme skjermen den betjenes med. Den har WiFi og kan koble seg til mobilnettverk. Den kan også ta opp video (ikke standard før iPhone 3GS), ta bilder, spille musikk, sende og motta SMS, GPS-navigasjon og ta notater. Andre funksjoner som spill, oppslagsverk og sosiale medier er tilgjengelig gjennom App Store. Per januar 2017 inneholdt App Store over 2,2 millioner ulike applikasjoner som er tilgjengelig for iPhone. Apple kunne i april 2009 markere én milliard solgte applikasjoner fra AppStore.
iPhone ble beskrevet som «revolusjonerende» for mobiltelefonindustrien. iPhone er en av de mest brukte smarttelefonene i verden, og suksessen har bidratt til at Apple har blitt en av verdens største aksjeselskaper.
Priser og tilgjengelighet
Apple kunngjorde at målet var å nå 1% markedsandel for mobiltelefoner i 2008, noe som betød ca. 10 millioner solgte enheter.
Jobs kunngjorde også at Cingular Wireless vil være eksklusiv operatør for iPhone i USA gjennom en flerårig kontrakt. Den var forøvrig en GSM-telefon med et vanlig SIM-kort, derfor utelukkes ikke andre GSM-baserte mobilselskaper.
Den 18. september 2007 ble det kunngjort at Tyskland og Storbritannia den 18. september 2007 skulle bli de første europeiske landene der iPhone ble tilgjengelig. Eksklusiv operatør i England var O2 og T-Mobile i Tyskland. Prisen på telefonen i England var £269, mens den i Tyskland kostet €399.
Svensk-finske TeliaSonera fikk avtalen med Apple og lanserte telefonen i Finland, Norge (under NetCom), Sverige, Danmark, Estland, Litauen og Latvia. Det er snakk om 3G iPhone som ble vist fram under WWDC 2008 den 9. juni. Telefonen kom i salg 11. juli og hadde 3G og GPS.
Flere nordmenn importerte den første iPhone-versjonen fra USA. Ved hjelp av diverse verktøy fjernes operatørlåsen, slik at man kan benytte et hvilket som helst SIM-kort i telefonen, for så å selge dem via forskjellige nettsteder.
iPhone-brukere bruker erfaringsmessig langt mer av mobilt internett enn øvrige mobilbrukere.
Markedsandeler
Den eneste mobiltelefontypen Apple markedsfører er iPhone, så markedsandelen kan lett registreres ved å se på Apples andel. Den eksakte andelen i smarttelefonsegmentet er vanskelig å anslå, siden det vil være ulike definisjoner for hva som skal regnes som en smarttelefon, men for mobiltelefonmarkedet totalt sett viste tallene dette pr 2010/2011:
Teleselskapene kjøpte pr 2011 iPhone 4 for 625 US Dollar (under 4 000 kroner ca.) før de subisidierte den til kundene mot at kundene bandt seg til et abonnement og slik tilbakebetalte summen i rater. eller solgte den ulåst til full pris pluss avanse.
Historie og modeller
Utvikling av iPhone startet så tidlig som i 2004 da Apple samlet et team på over 1000 ansatte, inkludert Jonathan Ive, designeren bak iMac og iPod, for å jobbe på et prosjekt med navn «Project Purple.»
iPhone
Introdusert: 2007. iPhone hadde kamera på 2 megapiksler. Også kalt iPhone 2G.
iPhone 3G
Introdusert: 2008. En forbedret utgave av den første versjonen. 3G fikk nytt design og noen nye funksjoner som blant annet AppStore, som har blitt den største butikken for mobile applikasjoner.
iPhone 3GS
iPhone 3GS ble lansert i juni 2009. Den hadde en raskere prosessor og grafikkbrikke enn forgjengeren. Den hadde et 3 megapixels kamera med autofokus, videoopptaksfunksjon (30 fps, 640x480 oppløsning) og videoredigering, samt kompass, GPS og stemmestyring. Den ble tilbudt i utgaver med henholdsvis 8, 16 og 32 GB lagringsplass.
iPhone 4
iPhone 4 ble vist frem under WWDC i 2010. Denne versjonen hadde et nytt design, og frontkamera (til videosamtale). Den fikk også en LED-blits ved siden av det nye kameraet som tar bilder med 5 megapixel oppløsning. Det nye kameraet kan ta opp video i HD med 30 bilder i sekundet (1280*720/30). Skjermoppløsningen er 960x640, telefonen er 9 millimeter tjukk og har glass både foran og bak med en metallramme rundt. Den ble solgt med 16 og 32 GB-lagringsplass.
iPhone 4S
Modellen ble introdusert i oktober 2011, og inneholdt forbedret kamera, bedre komponenter i telefonen og talefunksjonen Siri.
iPhone 5
iPhone 5 ble introdusert i september 2012. Av nyheter var det nytt design, tynnere, lettere og bedre kamera.
iPhone 5S
En oppgradert versjon av iPhone 5 som blant hadde Touch-ID, en fingeravtrykk-sensor som låser opp telefonen til bruk.
iPhone 5C
Apples «billigmodell» av iPhone ble lansert samtidig med 5S. Den kom i flere farger med plastdeksel på baksiden i stedet for glass som iPhone 5S.
iPhone 6
Modellen hadde større skjerm enn forgjengeren, med en diagonal på.
iPhone 6 Plus
Modellens skjermstørrelse var på  med en oppløsning på 1920x1080 piksler, og dette var Apples frem til da største telefon.
iPhone 6S
Modellen var en oppgradert versjon av iPhone 6 med bedre prosessor, kamera og 3D-touch, en sensor i skjermen som kan merke hvor hardt man trykker. Telefonen kom også med «Taptic Engine».
iPhone 6S Plus
Modellen hadde samme spesifikasjoner som iPhone 6S, men med større skjerm på.
iPhone SE
Dette var en oppgradert versjon av iPhone 5S som ble lansert 21. mars 2016. Denne versjonen skulle være et mindre alternativ til iPhone 6 og med samme chipset og koprosessor som iPhone 6S.
iPhone 7
I september 2016 kom iPhone 7 med en Retina HD-skjerm med en oppløsning på 1334 x 750 pixler. Skjermen er en Multi-Touch skjerm med IPS-teknologi, og støtter dermed Apples 3D-touch. iPhone 7 kom med et 12MP kamera og gir opp til fem ganger digital zoom. iPhone 7 er sprut-, vann- og støvbestandig i henhold til IEC-standard 60529.
iPhone 7 Plus
iPhone 7 Plus kom med Retina HD-skjerm. Den har en oppløsning på 1920 x 1080 pixler. Skjermen er en Multi-Touch skjerm med IPS-teknologi, og støtter dermed Apples 3D-touch. iPhone 7 Plus kommer med et 12MP kamera med vidvinkel og telelinse, noe som gir to ganger optisk zoom og opptil ti ganger digital zoom.
iPhone 7 Plus er tilgjengelig i 32, 128 og 256GB og i fargene sort, gagatsvart, sølv, gull, rosegull samt rød. Den røde versjonen er en spesialversjon kalt PRODUCT(RED) hvor en del av salget går til HIV/AIDS-forskning.
iPhone 8
Det verserte mange rykter om denne modellen gjennom hele 2017, før den kom på markedet i oktober. Apple kom da med to nye iPhone-modeller. Flere av spesifikasjonene tilsvarer iPhone X, men skjermstørrelsen, frontkamera og FaceID er spesifikasjoner er bedre på iPhone X. (iPhone 8 beholdt TouchID, mens iPhone X gikk over til FaceID)
iPhone 8 Plus
Denne modellen har samme spesifikasjoner som iPhone 8, men med større skjerm og kamera tilsvarende iPhone X på baksiden.
iPhone XS / XS Max
iPhone XS er den tolvte generasjons-flaggskipet til Apple, som etterfølger iPhone X. Den ble avduket 12. september 2018 sammen med den billigere iPhone XR ved Steve Jobs Theatre i Apple Park i Cupertino av Apple CEO Tim Cook, med forhåndsbestillinger fra 14. september 2018 og offisiell utgivelse 21. september 2018.
iPhone XR
iPhone XR ble annonsert av Phil Schiller 12. september 2018, på Steve Jobs Theater i Apple Park. Forhåndsbestillinger begynte den 19. oktober 2018, med en offisiell utgivelse på 26. oktober 2018.
iPhone 11
iPhone 11 ble avduket 10. september 2019 på Steve Jobs Theatre i Apple Park, Cupertino av Apple CEO Tim Cook, og har en offisiell utgivelse 20. september 2019. De fremtredende endringene er den nye Apple A13 Bionic-brikken, og et nytt ultra bredt dobbeltkamera-system.
iPhone 11 / 11 Pro / 11 Pro Max
iPhone 11 Max ble avduket 10. september 2019 på Steve Jobs Theatre i Apple Park, Cupertino av Apple CEO Tim Cook, og har en offisiell utgivelse 20. september 2019. IPhone 11 er Apples første iPhone med en «pro» betegnelsen.
Max-modellen har ikke USB-C, men bruker fremdeles Lightning-port til lading, men har som første iPhone fått en 18W hurtiglader med USB-C-port. For å bruke laderen må man bruke en inkludert kabel fra USB-C til Apple sin Lightning-port på iPhonen. Denne kabelen kan også brukes til å koble iPhonen til samtidige nye Mac-er som kun har USB-C-port.
Skjermene på både iPhone 11 Pro og iPhone 11 Pro Max har en pikseltetthet på 10 piksler per millimeter (458 piksler per tomme).
IP68-merket, og skal være vanntett i ned til 4 meter i inntil 30 minutt. Lading kan gjøres magnetisk eller via lightning-port.
iPhone 12
Høsten 2020 lanserte Apple fire modeller av iPhone 12:
iPhone 12-modellene leveres uten lader.
iPhone 12 mini
iPhone 12 mini har skjermdiagonal, og dobbelt kamerasystem med 12 megapiksler. Mini fås i de 5 fargene blå, grønn, hvit, rød eller sort, og med 64, 128 eller 256 GB lagringskapasitet. 4 GB RAM. 12 Mini er mindre enn de andre 12-modellene, men har også mindre batteri (2227 mAh, kontra 2815 mAh for 12/12 Pro og 3687 for 12 Pro Max).
iPhone 12 / 12 Pro
iPhone 12 og 12 Pro har samme størrelse. Skjermdiagonalen er med en oppløsning på 2532 x 1170 piksler, lysstyrke på 1200 nit og pikseltetthet på 18 piksler per millimeter (460 piksler per tomme)
iPhone 12 Pro Max
iPhone 12 Pro Max er en større variant med skjermdiagonal. På samme linje med «vanlige» iPhone 12 Pro fås den i fargene grafitt, gull, pacific blue og sølv, og med de samme lagringkapasitetene på 128, 256 eller 512 GB. 6 GB RAM. 12 Pro Max har trippelt kamerasystem med 12 megapiksler.
Programmer på iPhone
En liste over alle iPhone-programmene finnes på Standard-applikasjoner.
Sensorer
iPhone, iPhone 3G og iPhone 3GS har tre sensorer:
iPhone 4 har i tillegg til disse et innebygget gyroskop, som registrerer rotasjon av enheten.
Batteri
iPhone har et innebygd, oppladbart litiumbatteri, samme som iPod. Batteriet har kapasitet til 7 timer med filmvisning, surfing på internett i 6 timer, 8 timer taletid, musikkavspilling i 24 timer og en standbytid på 250 timer.
Trådløs lading
Høsten 2017 ble de første iPhonene med trådløs lading lansert, med iPhone 8 og iPhone X som støttet Qi-standarden.
Høsten 2020 introduserte Apple Magsafe fra og med iPhone 12, som er en videreutvikling av Qi. Magsafe bruker magneter i telefon og lader. Dette skal sikre at mobil og lader er plassert optimalt i forhold til hverandre slik at man er sikker på at telefonen faktisk klarer å lade trådløst. Magsafe-magneten kan også brukes til å feste deksler og lignende.
Hodetelefoner
I hver iPhone-eske følger det med et par øretelefoner, også kalt EarPods. Disse har integrert mikfrofon og fjernkontroll for å justere volum, kontrollere avspilling av musikk og video samt svare på og avslutte samtaler.
EarPods er tilgjengelig med både jackplugg og lightningtilkobling.
På den første utgaven av iPhone kunne ikke alle typer hodetelefoner brukes, siden kontakten var felt inn i telefonen. På senere modeller ble kontakten endret, slik at dette ikke lenger er et problem. Siden ble den avskaffet helt til fordel for trådløse hodetelefoner.
Macroantonaria
Macroantonaria er en slekt av biller som hører til gruppen trebladbiller (Megalopodidae).
Levevis
Trebladbillene er planteetere.
Utbredelse
Arten er kjent fra den demokratiske republikken Kongo.
Damad Ferid Pasja
Damad Mehmed Adil Ferid Pasja (født 1853 i Istanbul, død 6. oktober 1923 i Nice) var en osmansk statsmann som under den siste osmanske sultanen, Mehmed Vahideddin. Han var storvesir i to perioder; fra 4. mars til 2. oktober 1919 og fra 5. april 1920 til 21. oktober 1920.
Han dannet da fem kabinetter og kan således som femdobbel storvesir. Tittelen Damad (svigersønn) fikk han ved sitt ekteskap med Mediha Sultan, en datter av sultan Abdülmecid I. Derved ble han sultan Mehmed Vahideddins svoger.
Bakgrunn
Ferid Pasja ble født som sønn av Seyyid Hasan İzzet Efendi, et medlem av statsrådet (Şûrâ-yı Devlet), hvis familie stammet fra landsbyen Potoci nær Pljevlja i det som i dag er Montenegro.
Karriere
Ferid Pasja arbeidet først i det osmanske utenriksministerium, og ble postert i forskjellige diplomatiske embeder ved ambassadene i Paris, Berlin, Petersburg og London. Likesom sin far ble han i 1884 medlem av Şûrâ-yı Devlet og fikk tittelen vesir. Da han ikke ble approbert som kandidat til ambassadørposten i London av sultan Abdülhamid II, trakk han seg tilbake fra sine offentlige embeder.
Det var først i 1908 at han vendte tilbake, da som medlem av senatet (Heyʾet-i Aʿyān).
Han var en av de grunnleggende medlemmer av Frihets- og samarbeidspartiet i 1911, som gikk inn for liberalisme og mer regional autonomi innen riket, i motsetning til ungtyrkernes regjeringsparti.
I sin første periode som storvesir ble Izmir hærtatt av greske styrker, og det kom til store uroligheter.
Den 11. juni 1919 vedstod Ferid offentlig at Det osmanske rike hadde begått alvorlige forbrytelser mot rikets armenske mindretall, de hendelser som i dag er kjent som folkemordet på armenerne. Dette var en vesentlig grunn til at det så fulgte et rettsoppgjør i landet. Den 30. september 1919 ble han entlediget, Men etter to kortlevede regjeringer under Ali Rıza Pasja og Hulusi Salih Pasja måtte sultanen på nytt kalle ham til storvisir og la ham danne den regjering som tiltrådte 5. april 1920. Det var hans regjering som i august 1920 undertegnet Sèvres-traktaten. Damad Ferid Pasja forble storvesir til 17. oktober 1920, og dannet i perioden frem til da ytterligere to regjeringer.
I sin annen periode som storvesir var han i det minste nominelt ansvarlig for å sende Mustafa Kemal Pasja (Atatürk) til Anatolia i mai 1919, noe som betød begynnelsen av den tyrkiske frigjøringskrig. Ved å undertegne Sèvres-traktaten, som påtvang fedrelandet svært harde vilkår, pådro han seg en svært skarp kontrovers rundt sin egen person. På dette reagerte han ved blant annet å innta en stadig skarpere fiendtlighet overfor Mustafa Kemal Pasjas bevegelse i Ankara, og ved å samarbeide stadig tettere med okkupasjonssmaktene. Han initierte Kuva-yi Inzibatiye (Kalifatshæren), og støttet oppstander mot den nasjonale motregjering i Ankara.
Etter at Ankara-regjeringen hadde seiret over grekerne i Den gresk-tyrkiske krigen 1919–1922 flyktet han den 21. september 1922 til Europa. Uavhengighetsdomstolen i Ankara hadde dømt ham til døden for landsforræderi.
Den 6. oktober 1923 døde han i Nice.
Hipp Hipp Hurra!
Hipp, hipp, hurra! er en svensk/dansk/norsk film fra 1987, regissert av Kjell Grede. På rollelisten finner vi skuespillere fra Sverige, Danmark og Norge. Filmen handler om det blomstrende kunstnermiljøet i Skagen på 1890-tallet.
Sydney Greenstreet
Sydney Greenstreet (født 27. desember 1879, Sandwich, Kent, England, død 18. januar 1954) var en engelsk skuespiller.
Han var ett av åtte barn til en lærgrossist. Som attenåring reiste han til Ceylon (Sri Lanka) for å skape seg en fortjeneste som teplantasjeeier, men foretaket gikk konkurs på grunn av tørken. Han vendte da hjem til England, der han blant annet ledet et bryggeri og på fritiden studerte ved en skuespillerskole.
I 1902 scenedebuterte han i rollen som morder i en oppsetning av Sherlock Holmes. To år senere dro han på turné til USA, der han gjorde debut på Broadway. Han turnerte siden rundt i USA med ulike teaterselskap, der han medvirket i alt fra Shakespeare til musikalkomedier, uten å nå noen større framgang.
I 1941, ved 61-årsalder, gjorde han så filmdebut i rollen som Kasper Gutman i Malteserfalken.
Som en storvoksen mann (han veide nesten 140 kilo) ble han etterhvert en av Hollywoods mest ettertraktede skuespillere, oftest i roller som mystiske, skumle og ondskapsfulle menn.
Greenstreet trakk seg tilbake fra skuespillerlivet i 1950, og døde fire år senere i en alder av 74, av diabetes og Brights sykdom (glomerulonefrit).
Helikopterplass
En helikopterplass (også kalt heliport) er en flyplass beregnet utelukkende for helikoptre. Det er et hvert område på land, vann, bygning, skip eller annen fast eller flyttbar innretning der helikopter foretar start, landing, taksing eller er oppstilt. Helikopterplasser, som flyplasser, deles i naturlige landingsplasser og forberedte landingsplasser. Helikopterplasser på faste og flytende oljeplattformer og på skip kalles helikopterdekk.
Helikoptre er særlig godt egnet til, og har sitt fortrinn i, å kunne lande og starte nærmest hvor som helst hvor det er et åpent område, på naturlige landingsplasser, og benyttes i stor grad til dette i forbindelse med de oppdragene som de utfører, så som transportoppdrag, redningsoppdrag og luftambulanseoppdrag.
Helikopterplasser og helikopterdekk som benyttes til passasjerflyging er vanligvis bygd og drevet i samsvar med myndighetskrav. Disse kravene er basert på ICAOs internasjonale standarder i ICAO Annex 14 Part 2.
Helikopterplasser i Norge
De fleste forberedte helikopterplasser i Norge er tilknyttet sykehus eller anlagt på oljeplattformer.
Bygging og drift
I Norge skal helikopterplasser på land som har med enn 6 landinger pr uke tilfredsstille kravene i luftfartsregelverket og ha konsesjon og særskilt godkjenning fra Luftfartstilsynet.
I krav til konsesjon i BSL E 1-1 ligger blant annet at konsekvensene for miljøet, herunder støy skal vurderes. Dersom plassen ligger på en bygning er det krav om at det utarbeides en risiko- og sårbarhetsanalyse.
Helikopterplasser på land
Store helikopterplasser, som er plasser som skal godkjennes for trafikk under IFR-forhold og/eller som har separat landings- og startområde og settings- og løfteområde, har krav i BSL E 3-5 til:
Små helikopterplasser, som er helikopterplasser som skal godkjennes for trafikk under VFR-forhold og som har settings- og løfteområde sentrisk på landings- og startområde har krav i BSL E 3-6 til:
Senter i landingsplassen skal være merket med en gul H med en gul sirkel rundt, med mindre plassen er beregnet for ambulanseflyging. Da skal sentrum være merket med en rød H på et gult kors. Den gule sirkelen viser settingspunktet, dvs hvor helikoptret skal lande på Hen, vanligvis slik at flygeren skal sitte på den den indre streken av den framre delen av sirkelen sett i landingsretningen. Da er helikopteret plassert gunstigst mulig i forhold til hindre rundt plassen.
Helikopterdekk
Krav til hvordan helikopterdekk på faste eller flytende installasjoner som benyttes i forbindelse med petroleumsvirksomheten må være for at helikoptre skal kunne lande der med passasjerer finnes i BSL D 5-1. Her er det krav om blant annet:
Helikopterdekk på installasjoner som er bygd etter 31. desember 2008 skal ha en diameter på 1,25 ganger størrelsen på det største helikopteret som skal benytte dekket. Helikopterdekk på installasjoner som er bygd i perioden 1993 til 2008 behøver kun være 1 ganger størrelsen. Dekk bygd før dette skulle være 1,3 ganger rotordiameteren på det største helikopteret.
Dataassistert produksjon
Dataassistert produksjon (DAP) er bruken av datamaskiner til å styre maskinelt verktøy og relaterte maskiner under produksjon av gjenstander. Dette er den vanligste definisjonen på DAP. Benevnelsen brukes også om datamaskiner som assisterer i alle operasjoner ved en fabrikk, inkludert planlegging, organisering, transport og lagring. Den primære hensikten er å oppnå en raskere produksjon, samt gi komponenter og verktøy med mer presise dimensjoner og materialkonsistens.
Oppvoksende
Oppvoksende eller oppstigende brukes i heraldiske beskrivelser (blasoneringer) om figurer som er vist med bare den øverste delen og som nederst er festet på en skjoldkant, en deling, på en annen figur eller på hjelmen som hjelmtegn.
Slike figurer er kjent i våpenskjold helt fra heraldikkens eldste tid i middelalderen, i alle land med europeisk heraldikk, og i våpen for stat og kommune, organisasjoner, slekter og personer.
Ordet oppvoksende er brukt i nyere norske kommunevåpen om levende vesener, fartøy, bygg og gjenstander. Eksempler er heire og skarver i Tysværs henholdsvis Røsts kommunevåpen, skipsstavn i Sogndals kommunevåpen, fyrtårn i Hisøys og Lindesnes' kommunevåpen, barkespader og øks i Hedmarks henholdsvis Telemarks fylkesvåpen.
Våpenfigurer som kommer fra skjoldets sidekant, heter framvoksende i kommunevåpnene til Fet (en sølv fløterhake, skrått framvoksende fra høyre) og Jondal (tre skrått framveksande gull båtshaker).
Ordet halv om en figur er brukt i Danmark om oppvoksende figurer. I Norge brukes ordet halv mest om en figur som ikke er festet til noe, for eksempel en halv griff i Bjarkøys tidligere kommunevåpen, og halv båt i Bøs kommunevåpen. Imidlertid brukes likevel ord som "en halv sølv lilje fast på delingen", i blasoneringen fra 1986 av det kløvde skjoldet til Våler kommune. Våpenet er hentet fra skjoldet til den utdødde middelalderætten Bolt.
I Sverige blir det brukt flere uttrykk for oppstigende. De sondrer mellom uppväxande (om planter), uppstigande (om levende vesener) og uppskjutande (om gjenstander).
Litteratur
Utenlandsk
Allround-NM på skøyter 1959 for herrer
Allround-NM på skøyter 1959 for herrer ble avholdt 17. og 18. januar 1959 på Øya stadion i Trondheim. Tekniske arrangører var Trondhjems Skøiteklub og Sportsklubben Falken.
Norgesmester ble Knut Johannesen, Arbeidernes SK.
Ornithorhynchidae
Ornithorhynchidae eller nebbdyrfamilien er en familie med sterkt spesialiserte eggleggende pattedyr med et andekatig nebb som er sterkt knyttet til vann. Familien har bare en eneste nålevende art: Nebbdyret. Fossiler strekker imidlertid familiens historie tilbake til tidlig paleocen, og det er beskrevet to slekter i familien.
Andre mulige slekter
To andrwe slekter, Steropodon og Teinolophos, ble originalt plassert i nebbdyrfamilien. Dosse har siden imidlertid blitt gitt sin egen familie, Steropodontidae. Årsaken til dette ligger i at det første funnet bare besto av en underkjeve fra Griman Creek i South Wales. Denne underkjeven er holotypen for slekten Steropodon. Funn av mer skjelettmateriale fra Teinolophos viser at disse dyrene har vært ganske forskjellige fra nebbdyr. De har manglet det typiske nebbet og vært utrustet med et mer typisk pattedyrtannsett. Knoklene i indre øre har også vært koblet til kjeveleddet, lik den situasjonen som forekom hos de aller første pattedyrene og hos nyfødte nebbdyr og maurpinnsvin.
Et fossilt overarmsbein ble i utgangspunktet ansett for å ha tihørt et nebbdyr og gitt navnet Ornithorhynchus maximus. Nyere forskning viser at knokkelen tilhører et maurpinnsvin, og det er overført til slekten Zaglossus som Zaglossus robustus.
Aserbajdsjan under Vinter-OL 2002
Aserbajdsjan under Vinter-OL 2002. Fire utøvere, tre menn og én kvinne, fra Aserbajdsjan deltok i alpint og kunstløp under Vinter-OL 2002 i Salt Lake City i USA. Aserbajdsjan, som deltok for andre gang i et vinter-OL, vant ikke noen medaljer. Beste plassering var en 17.-plass i kunstløp i isdans. Kunstløperen Sergej Rylov var Aserbajdsjans flaggbærer under åpningsseremonien.
Rhöndorf
Rhöndorf er en bydel i Bad Honnef i Rhein-Sieg-Kreis, Nordrhein-Westfalen, beliggende ved foten av Siebengebirge.
Bydelen er blant annet kjent for å ha vært bosted for tidligere forbundskansler Konrad Adenauer.
Fylkesvei 232
Fylkesvei 232 går mellom Sandstad og Kirkenær i Grue.
Strekningen ble fastlagt 2019, og er en delstrekning av den tidligere fylkesvei 406 (Hedmark). Stasjonsveien var tidligere del av fylkesveien, men fikk eget nummer fylkesvei 2042.
Guadalquivir
Den begynner Cañada de las Fuentes (landsbyen Quesada i fjellene Sierra de Cazorla, går gjennom Córdoba og Sevilla og ender ved fiskelandsbyen Bonanza i området Sanlúcar de Barrameda hvor den flyter ut i Cádizbukta i Atlanterhavet. Myrene og marsklandet i lavlandet ved elvens utløp er kjent som Las Marismas og grenser mot nasjonalparken Doñana.
Elven Guadalquivir er den eneste store seilbare elven i Spania. I våre dager er elven seilbar opp til Sevilla, mens man i romersk tid kunne nå helt til Córdoba. Den antikke byen Tartessos skal ha ligget ved munningen av Guadalquivir, men dens nøyaktige i lokalisering er ennå ikke funnet.
Sverre Økshoff
Sverre Økshoff (født 9. september 1971) er en norsk musiker, kunstner og lærer fra Tønsberg.
I 1989 grunnla han sammen med Alex Møklebust bandet Klisne Seigmenn, Noralf Ronthi og Kim Ljung ble ganske fort med i bandet, etterhvert kom også Marius Roth Christensen med i gruppen. I 1991 byttet de navn til Seigmen og ga ut plata Pluto i 1992. I 1998 bestemte Økshoff seg for å slutte i bandet. Seigmen holdt sin siste konsert i slutten av mars 1999. I 2005 ble gruppen gjenforent i Dødens Dal i Trondheim. I 2015 ga de ut sitt første album på 18 år.
Verdenscupen i aking 2020/21
Verdenscupen i aking 2020/21 ble organisert av Det internasjonale akeforbundet (FIL). Sesongen startet i Innsbruck i Østerrike i oktober 2020, og skulle blitt avsluttet i Beijing i februar 2021. Sesongen ble påvirket av den pågående koronaviruspandemien, og flere konkurranser inkludert prøve-OL i Kina ble avlyst eller flyttet. Siste konkurranse ble dermed avholdt i St. Moritz i februar.
Claude Autant-Lara
Claude Autant-Lara (født 5. august 1901, død 5. februar 2000) var en fransk manusforfatter, skuespiller og regissør som senere ble medlem av Europaparlamentet.
1. serierunde i Tippeligaen 2013
1. serierunde i Tippeligaen 2013 startet fredag 15. mars klokken 19 med mot. Runden fortsatte med to kamper lørdag 16. mars. mot klokken 15.30. Og mot  klokken 18. Runden avsluttet søndag 17. mars med mot  klokken 15.30, tre kamper klokken 18, og  mot  klokken 19.
Victor McGuire
Victor McGuire (født 17. mars 1964 i Tuebrook, Liverpool) er en engelsk skuespiller. Han er mest kjent for å ha spilt Jack i Carla Lanes Bread, Ron Wheatcroft i Goodnight Sweetheart og Sean Hughes' nabo Tony i Sean's Show. Han spilte også Ubaldo Piangi filmversjonen av Andrew Lloyd Webbers musikal The Phantom of the Opera. McGuire spiller fot iden i den britiske situasjonskomedien Trollied.
Fylkesvei 5262
Fylkesveg 5262 går mellom Heiavatnet og Breivik i Askøy kommune.
Brunt fettvev
Mennesket har, som andre pattedyr, to typer av fettvev: Hvitt fettvev (white adipose tissue, WAT) og brunt fettvev (brown adipose tissue, BAT). Hvitt fettvev består av fettceller (adipocytter) som deponerer fett i form av triglyserider (triacylglyserol) som mobiliseres til forbrenning når kroppen trenger energi, særlig ved langvarig muskelarbeid. Brunt fettvev består av fettceller som forbrenner fett for å produsere varme (termogenese) for å holde kroppstemperaturen oppe og unngå hypotermi.
Brunt fettvev forekommer mest hos nyfødte og små barn, men er i de senere år også påvist hos voksne. Det er hos mennesket særlig lokalisert rundt halsen og på ryggen mellom skulderbladene, og bidrar her til oppvarming av inspirasjonsluften. Det ligger også enkelte brune fettceller i hvitt fettvev.
Brunt fettvev er spesielt utbredd hos dyr der lever i kalde omgivelser, som seler, og hos dyr der ligger i dvale om vinteren, som piggsvin og flaggermus.
Utviklingen av brune fettceller fra stamceller er regulert av transkripsjonsfaktoren PPAR-γ og koaktivatoren PGC-1α som sammen stimulerer transkripsjonen av gener involvert i differensiering av brune fettceller. Hvite fettceller kan differensieres til brune fettceller ved påvirkning av hormonet irisin som dannes av muskelceller i arbeid. Men samtidig viser brune fettceller nært slektskap til muskelceller gjennom markøren Myf5 på celleoverflaten. Det er mulig det forekommer to forskjellige typer av brune fettceller.
Brune fettceller aktiveres når kroppstemperaturen synker. Fra termoreseptorer i huden og i kroppens indre formidles lav temperatur til temperatursenteret i hypotalamus. Herfra sendes motoriske nerveimpulser til muskelceller for å sette igang muskelskjelving med varmeproduksjon og sympatiske nerveimpulser til brune fettceller som øker stoffskiftet og dermed varmeproduksjonen (non shivering thermogenesis). Også adrenalin fra binyremargen stimulerer de brune fettcellene. Via adrenerge reseptorer og cAMP stimuleres produksjonen av koaktivatoren PGC-1α i fettcellene. Dette fører til dannelse av nye mitokondrier, til økt fettforbrenning i mitokondriene og til frikopling av mitokondriene. Den sympatiske stimulus aktiverer samtidig perilipin og hormon-følsom lipase (hormone sensitive lipase, HSL) som frigjør frie fettsyrer fra triglyserid. Dermed øker varmeproduksjonen i det brune fettvevet og kroppstemperaturen holdes oppe. Mus som mangler PGC-1α er ikke i stand til holde kroppstemperaturen oppe, når de utsettes for kulde.
Elverum Innebandyklubb
Elverum Innebandyklubb ble stiftet 8. oktober 1997 av Tony Svevad og Kenneth Akselsen. Klubben kommer fra Elverum i Innlandet, omtaler ofte seg selv som «skogvokterne», og har herrelag i 2. divisjon og damelag i 2. divisjon. Herrene har en sesong bak seg i landets nest øverste divisjon, 1. divisjon Øst. Etter hvert som årene har gått, har klubben etablert flere lag i yngres avdeling.
Tom Lyche
Tom Johan Wiborg Lyche (født 30. desember 1943) er en norsk matematiker. Han er professor ved Senter for matematikk for anvendleser (CMA) ved Universitetet i Oslo.
Han har særlig forsket på splineteori, isogeometrisk analyse, numerisk analyse, approksimasjonsteori.
Lyche er medlem av Det Norske Videnskaps-Akademi.
CATIA
CATIA (Computer Aided Three-dimensional Interactive Application) er en plattformuavhengig og kommersiell programvarepakke for dataassistert konstruksjon (DAK), dataassistert produksjon (DAP) og dataassistert ingeniørvitenskap, som er utviklet av det franske selskapet Dassault Systèmes. Programpakken er skrevet i C++, og første versjon ble lansert i 1977.
Arnold Weiberg-Aurdal
Arnold Weiberg-Aurdal (1925–2016) var en norsk sivilagronom og Senterpartiet-politiker. Han var ordfører i Sykkylven i periodene 1963–1967, 1967–1969 og 1990–1991, og stortingsrepresentant for Møre og Romsdal i fire perioder 1969–1985.
Bakgrunn
Arnold Weiberg-Aurdal ble født 18. juni 1925 i Ålesund. Han døde 3. februar 2016. Han var sønn av lege Bastian Weiberg-Aurdal og sykepleier Elise Ringdal. Han ble utdannet ved befalskolen for infanteriet (1947), og deltok i 1947-1948 i Tysklandsbrigaden. Han ble deretter utdannet sivilagronom fra Landbrukshøyskolen (1953). Weiberg-Aurdal var herredsagronom i Stranda (1954-1962) og deretter i Sykkylven (fra 1962). Han var bonde på gården Velle, Velledalen i Sykkylven fra 1953.
Politisk virke
Weiberg-Aurdal fikk Kongens fortjenstmedalje i gull i 2003.
Mimocolobaspis
Mimocolobaspis er en slekt av biller som hører til gruppen trebladbiller (Megalopodidae).
Levevis
Trebladbillene er planteetere.
Utbredelse
Arten er kjent fra den demokratiske republikken Kongo.
Aserbajdsjan under Vinter-OL 2006
Aserbajdsjan under Vinter-OL 2006. To utøvere, én mann og én kvinne, fra Aserbajdsjan deltok i kunstløp under Vinter-OL 2006 i Torino i Italia. Aserbajdsjan, som deltok for tredje gang i et vinter-OL, vant ikke noen medaljer. Beste plassering var en 19.-plass i kunstløp i isdans. Kunstløperen Igor Lukanin var Aserbajdsjans flaggbærer under åpningsseremonien.
MSN
MSN, tidligere The Microsoft Network, i dag Microsoft News er en samling av Internett-tjenester fra Microsoft. MSN ble lansert 24. august 1995 samtidig med Windows 95. I 2006 ble mange av MSN-produktene relansert under navnet Windows Live. Siden da har omfanget av tjenester blitt utvidet. E-post-tjenesten Hotmail var blant de første MSN-tjenestene, fulgt av direktemeldings-tjenesten Windows Live Messenger (tidligere MSN Messenger). Tjenesten ble brukt for det meste til chatting og nettkamera-samtaler. MSN Messenger er dog ikke lenger i bruk, etter at Microsoft kjøpte Skype.
Pr. 2019 er MSN (Microsoft News) en partnerbasert innholdsplattform med en lokal versjon i over femti land verden rundt. Microsoft News Norge kurerer innhold fra sine partnere, både nasjonale og internasjonale aviser som The Guardian, New York Times, The Independent – blant norske partnere finnes VG Nett, Nettavisen, ABC Nyheter, NTB, Teknisk Ukeblad, Digi.no. I tillegg til tradisjonelle aviser og mediehus, har MSN også mange partnere som tilbyr livsstil- og underholdningsbasert innhold.
Arkeologiåret 2011
Arkeologiåret 2011 er en oversikt over blant annet utgravninger, fødte og avdøde personer med tilknytning til arkeologi i 2011.
Johan Norlund
Johan Petter Norlund (født 15. juli 1894 i Ørland, død 16. februar 1969 i Oslo) var en norsk skuespiller.
Han debuterte ved Det norske teatret i 1919 (den unge jegeren i komedien Bjørgedal av Olav Hoprekstad), fikk etter hvert betydelige roller i norsk dramatikk og var en av de bærende krefter ved teatret. Han spilte blant annet Lavrans i Kristin Lavransdatter, både på Riksteatret og på Det Norske, Haakon i Medmenneske av Olav Duun (uroppførelsen), Johan Tander i Bleikeplassen av Tarjei Vesaas (uroppførelsen), Paulus Hove i Arne Garborgs Læraren og tittelrollen i Tore Ørjasæters Jo Gjende.
Norlund hadde korte engasjementer ved Nationaltheatret og ved Folketeatret, men var ellers det meste av karrieren tilknytta Det norske teatret.
Han hadde en mindre rolle i Olav Dalgards film Det drønner gjennom dalen fra 1938.
Johan Nordlunds vei i Ørland er – tross skrivemåten – oppkalt etter ham.
Bandar Seri Begawan
Bandar Seri Begawan er hovedstaden i sultanatet Brunei. Anslått befolkningsmengde er omtrent 50 000 (2015). I byen blir det blant annet produsert møbler, tekstiler, håndverksprodukter og tømmer. Brunei internasjonale lufthavn befinner seg her.
Den første delen av byens navn, Bandar, kommer fra persisk بندر og betyr «havn». Den andre delen, Seri Begawan, kommer av ordene Sri Bhagwan i sanskrit, og betyr den velsignede. Byen var tidligere kjent som Brunei by, men endret navn 3. oktober 1970.
Viktorija Zavadovskaja
Viktorija Andrejevna Zavadovskaja (russisk: Виктория Андреевна Завадовская, født 16. januar 1996) er en russisk freestylekjører.
Hun representerte Olympiske utøvere fra Russland under Vinter-OL 2018 i Pyeongchang, hvor hun utslått i åttendedelsfinalen i skicross.
Roland (greve)
Roland, opprinnelig Hruotland, Hruodland (italiensk: Orlando, født ca. 736, død 15. august 778) var markgreve av Bretagne på 700-tallet. Han er helten og hovedpersonen i Rolandskvadet (fransk: La Chanson de Roland), et gammelfransk heltedikt fra 1100-tallet og det eldste bevarte betydelige verk i fransk litteratur.
Submission
Submission er et engelsk uttrykk som betyr å gi seg eller underkaste seg. Det kan også referere til følgende artikler:
Roland (greve)
Skriftlig kilde
Det er for den historiske skikkelse Hruotland/Roland for ettertiden bare blitt bevart ett eneste dokument som kan sies å gå forut for de legendariske utbroderinger. Det dreier seg om Vita Karoli Magni av Einhard. Her er den følgende passasje: